Üks asi, mida eelmisest COD-st taga igatsen, on võimalus sõbraga kahekesi üksimänguosa läbi teha. Tundub, et see on uuest versioonist välja jäänud. Samas on lisandunud terve rida muud huvitavat. Näiteks lisaks Single Player ja Multiplayer valikutele paistab silma kolmas suurem menüüpunkt - Special Ops. Need on nelja või viite gruppi jaotatud missioonid, ühe kaardi piires. Iga grupi all omakorda viis või kuus kaarti/missiooni. Ning vastavalt valitud raskusastmele saab igaühe eest 1-3 tärni. Kaarte on väga erinevaid ja tegevuspaikadeks nii kontoripinnad, tänavad, heinamaad kui ka meeletult kauni pildiga lumised mäestikud. Kuna see on läbitav ka sõbraga võrgus, siis on see Multiplayer kõrval minu lemmik.